Historia del portugese

Le historia del portugese es le historia del evolution del lingua portugese ab su origine in le nord-est del peninsula Iberic usque hodie, como lingua official parlate in Portugal e in varie paises de expression portugese.

En tote le aspectos (phonetica, morphologia, lexico e syntaxis) le portugese es essentialmente le resultato de un evolution organic del latin vulgar trahite per le colonos roman in le seculo III aEC, con influentias minor de altere linguas. Le portugese archaic developpava se in le seculo V EC, postea del cadita del Imperio Roman e le invasiones germanic, como un dialecto romanic, le nominate gallego-portugese, que se differentiava de altere linguas romanic iberic. Usate in documentos scripte ab le seculo IX, le gallego-portugese tornava se un lingua matur in le seculo XIII, con un ric litteratura. In 1290 era decretate lingua official dl regno de Portugal per le rege Dinis I. Le salto al portugese moderne se da in le Renascentia, essente le Cancioneiro Geral de Garcia de Resende (1516) considerate le marco de su initio. Le normativisation del lingua initiava se in 1536, con le creation del prime grammaticas.

Ab le seculo XVI, con le expansion del era del discopertas, le historia del lingua portugese lassa de occurrer exclusivemente in Portugal, includente le portugese europee e le portugese international. In 1990 signava se un tractato international con le scopo de crear un ortographia unificate, le Acordo Ortográfico da Língua Portuguesa de 1990, signate per representate de Angola, Brasil, Capo Verde, Guinea-Bissau, Mozambique, Portugal e São Tomé e Príncipe.

Categoria:Lingua portugese
Categoria:Historia del linguas